ประกาศคณะกรรมการกํากับตลาดทุนที่ ทจ. 9/2558 เรื่อง การเสนอขายตราสารด้อยสิทธิเพื่อนับเป็น เงินกองทุนของธนาคารพาณิชย์ (ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 และมาตรา 40(11) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกข้อ 2 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 ข้อ 2 ให้เพิ่มความต่อไปนี้เป็นข้อ 4/1 และข้อ 4/2 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 "ข้อ 4/1 ประกาศนี้ให้ใช้บังคับกับการเสนอขายตราสารด้อยสิทธิเพื่อนับเป็นเงินกองทุนต่อผู้ลงทุนในประเทศไทยเท่านั้น ทั้งนี้ ในกรณีที่เป็นการเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต่อผู้ถือหุ้นของธนาคารพาณิชย์ตามสัดส่วนการถือหุ้น แต่ผู้ที่จะใช้สิทธิแปลงสภาพอาจไม่ใช่ผู้ถือหุ้นของธนาคารพาณิชย์ ให้กรณีดังกล่าวอยู่ภายใต้บังคับประกาศฉบับนี้ด้วยข้อ 4/2 ในกรณีที่เป็นการเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต่อประชาชนเป็นการทั่วไป (public offering) ธนาคารพาณิชย์มีหน้าที่ปฏิบัติให้เป็นไปตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ด้วย" ข้อ 3 ให้ยกเลิกความในข้อ 9 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 และให้ใช้ความต่อไปนี้แทน "ข้อ 9 ให้ธนาคารพาณิชย์ที่ประสงค์จะเสนอขายตราสารด้อยสิทธิเพื่อนับเป็นเงินกองทุนยื่นคําขออนุญาตต่อสํานักงาน และชําระค่าธรรมเนียมในวันยื่นคําขอดังกล่าวตามอัตราที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ในกรณีที่เป็นการเสนอขายต่อผู้ลงทุนตามข้อ 15(1) (2) หรือ (3) ซึ่งธนาคารพาณิชย์ประสงค์จะจัดให้มีผู้แทนผู้ถือหุ้นกู้ ให้ธนาคารพาณิชย์ดําเนินการดังต่อไปนี้มาพร้อมกับการยื่นคําขออนุญาตตามวรรคหนึ่ง (1) เสนอร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้ (2) เสนอรายชื่อบุคคลที่จะแต่งตั้งให้เป็นผู้แทนผู้ถือหุ้นกู้ซึ่งเป็นบุคคลที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ ในกรณีที่เป็นการเสนอขายต่อประชาชนเป็นการทั่วไป (public offering) ตามข้อ 15(4) ธนาคารพาณิชย์ต้องจัดให้มีผู้แทนผู้ถือหุ้นกู้และดําเนินการตามที่กําหนดในวรรคสองด้วย" ข้อ 4 ให้ยกเลิกความในวรรคหนึ่งของข้อ 11 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 และให้ใช้ความต่อไปนี้แทน "ข้อ 11 ให้สํานักงานแจ้งผลการพิจารณาคําขออนุญาตภายในระยะเวลาดังต่อไปนี้ (1) ภายในสามสิบวันนับแต่วันที่สํานักงานได้รับเอกสารหลักฐานที่ถูกต้องและครบถ้วน ใกรณีที่เป็นการขออนุญาตเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต่อประชาชนเป็นการทั่วไป (public offering) หรือต่อผู้ถือหุ้นของธนาคารพาณิชย์ตามสัดส่วนการถือหุ้นแต่ผู้ที่จะใช้สิทธิแปลงสภาพอาจไม่ใช่ผู้ถือหุ้นของธนาคารพาณิชย์และผู้ที่ใช้สิทธิแปลงสภาพอาจมีจํานวนมากกว่าสิบรายและไม่ใช่ผู้ลงทุนสถาบันและผู้ลงทุนรายใหญ่ (2) ภายในเจ็ดวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วน ในกรณีอื่นใดนอกเหนือจากกรณีตาม (1)" ข้อ 5 ให้ยกเลิกความใน (6) ของข้อ 12 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 39/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ (ฉบับที่ 2) ลงวันที่ 3 ตุลาคม พ.ศ. 2557 และให้ใช้ความต่อไปนี้แทน "(6) ยื่นจดข้อจํากัดการโอนตราสารที่จะเสนอขายต่อสํานักงานสําหรับการเสนอขายต่อผู้ลงทุนสถาบัน ผู้ลงทุนรายใหญ่ หรือผู้ลงทุนไม่เกินสิบราย ตามข้อ 15 โดยต้องมีข้อความซึ่งแสดงได้ว่าผู้ออกตราสารจะไม่รับจดทะเบียนการโอนตราสารไม่ว่าทอดใด ๆ แก่ผู้ลงทุนที่มีลักษณะไม่เป็นไปตามข้อจํากัดการโอนที่ได้ยื่นไว้ เว้นแต่เป็นการโอนทางมรดก" ข้อ 6 ให้ยกเลิกความในข้อ 13 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 และให้ใช้ความต่อไปนี้แทน "ข้อ 13 ตราสารด้อยสิทธิเพื่อนับเป็นเงินกองทุนที่ออกโดยธนาคารพาณิชย์จะต้องมีลักษณะดังต่อไปนี้ (1) มีการกําหนดอัตราดอกเบี้ยไว้อย่างแน่นอน หรือเป็นอัตราที่ผันแปรตามอัตราดอกเบี้ยของสถาบันการเงินหรืออัตราดอกเบี้ยอื่น (2) ในกรณีที่เป็นตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต้องมีการกําหนดอัตราและราคาแปลงสภาพไว้อย่างชัดเจนในข้อกําหนดสิทธิ ทั้งนี้ ไม่ว่าจะเป็นการกําหนดอัตราที่แน่นอนหรือกําหนดเป็นสูตรการคํานวณก็ได้ การกําหนดราคาแปลงสภาพตามวรรคหนึ่ง ธนาคารพาณิชย์ต้องไม่กําหนดราคาแปลงสภาพที่ต่ํากว่าร้อยละห้าสิบของราคาหุ้นสามัญของธนาคารพาณิชย์ในช่วงก่อนหรือระหว่างการเสนอขายตามแนวทางที่สมาคมธนาคารไทยกําหนด (floor conversion price) เว้นแต่เป็นกรณีตามข้อ 17 (3) ไม่มีลักษณะเป็นหุ้นกู้อนุพันธ์ เว้นแต่เป็นหุ้นกู้อนุพันธ์ที่มีการกําหนดเงื่อนไขให้ธนาคารพาณิชย์สามารถไถ่ถอนหุ้นกู้อนุพันธ์คืนก่อนกําหนดได้ โดยมูลค่าผลตอบแทนและต้นเงินที่ไถ่ถอนไม่ได้ขึ้นอยู่กับปัจจัยอ้างอิงที่กําหนดไว้ล่วงหน้า (4) มีข้อตกลงให้ชําระค่าตราสารเป็นสกุลเงินบาท" ข้อ 7 ให้ยกเลิกความในข้อ 15 ข้อ 16 และข้อ 17 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 และให้ใช้ความต่อไปนี้แทน "ข้อ 15 การเสนอขายตราสารด้อยสิทธิเพื่อนับเป็นเงินกองทุนจะเสนอขายได้ต่อผู้ลงทุนตามลักษณะและเงื่อนไขดังต่อไปนี้ (1) ผู้ลงทุนสถาบัน (2) ผู้ลงทุนรายใหญ่ ทั้งนี้ เฉพาะกรณีที่ตราสารดังกล่าวมีลักษณะอย่างใดอย่างหนึ่งดังนี้ (ก) เป็นตราสารชนิดที่มีการกําหนดเงื่อนไขให้ผู้ถือตราสารปลดหนี้ให้แก่ ธนาคารพาณิชย์ภายหลังการลดทุนของธนาคารพาณิชย์และเป็นตราสารด้อยสิทธิเพื่อนับเป็นเงินกองทุนชั้นที่ 2 โดยการปลดหนี้ดังกล่าวต้องกําหนดไว้ไม่มากกว่าอัตราส่วนการลดทุนนั้น (ข) เป็นตราสารแปลงสภาพ (3) ผู้ลงทุนโดยเฉพาะเจาะจงซึ่งไม่เกินสิบรายในรอบระยะเวลาสี่เดือนใด ๆ ทั้งนี้ ไม่ว่าผู้ลงทุนในจํานวนดังกล่าวจะมีผู้ลงทุนสถาบันหรือผู้ลงทุนรายใหญ่รวมอยู่ด้วยหรือไม่ก็ตาม ในกรณีที่ศูนย์รับฝากหลักทรัพย์ ผู้รับฝากทรัพย์สิน นายหน้าซื้อขายหลักทรัพย์ ผู้ค้าหลักทรัพย์หรือบุคคลอื่นใด มีการถือครองตราสารแทนบุคคลอื่น การนับจํานวนผู้ลงทุนตามวรรคหนึ่ง ให้นับจากบุคคลที่เป็นเจ้าของที่แท้จริงของตราสารนั้น (4) ผู้ลงทุนใด ๆ สําหรับการเสนอขายต่อประชาชนเป็นการทั่วไป (public offering) ทั้งนี้ เฉพาะตราสารด้อยสิทธิเพื่อนับเป็นเงินกองทุนชั้นที่ 2 ซึ่งเป็นตราสารแปลงสภาพ ข้อ 16 ในกรณีที่เป็นการขออนุญาตเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ให้นําหลักเกณฑ์การอนุญาตให้เสนอขายหุ้นกู้แปลงสภาพที่ออกใหม่ตามประกาศคณะกรรมการกํากับตลาดทุนที่เกี่ยวกับหลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้แปลงสภาพที่ออกใหม่ในกรณีทั่วไปมาใช้เป็นหลักเกณฑ์ในการอนุญาตตามประกาศนี้ เท่าที่ไม่ขัดหรือแย้งกับประกาศนี้ โดยอนุโลม ทั้งนี้ ในการอนุโลมใช้ให้สํานักงานพิจารณาตามประเภทผู้ลงทุนของประกาศดังกล่าวที่สอดคล้องกับลักษณะของผู้ลงทุนตามข้อ 15 การอนุโลมใช้ตามวรรคหนึ่งไม่รวมถึงหลักเกณฑ์ที่กําหนดเกี่ยวกับเรื่องดังต่อไปนี้ (1) จํานวนหุ้นที่รองรับหุ้นกู้แปลงสภาพ การกําหนดอัตราและราคาแปลงสภาพ และการบังคับแปลงสภาพ (2) การขออนุญาตและการอนุญาตให้ออกหุ้นรองรับ และการกําหนดลักษณะของผู้ขออนุญาตตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ ข้อ 17 ในกรณีที่ธนาคารพาณิชย์ได้รับอนุญาตให้เสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ หากต่อมาภายหลังการขายตราสารดังกล่าวธนาคารพาณิชย์จะต้องมีการออกหุ้นใหม่เพิ่มเติมเนื่องจากมีเหตุตามข้อตกลงที่ทําให้ธนาคารพาณิชย์ต้องเปลี่ยนแปลงข้อกําหนดเกี่ยวกับการแปลงสภาพ ให้ถือว่าธนาคารพาณิชย์ได้รับอนุญาตจากสํานักงานให้ออกหุ้นใหม่เพิ่มเติมเพื่อรองรับการแปลงสภาพเมื่อที่ประชุมผู้ถือหุ้นของธนาคารพาณิชย์มีมติให้ออกหุ้นเพิ่มเติมเพื่อรองรับการแปลงสภาพนั้นและได้ยื่นมติดังกล่าวต่อสํานักงานแล้วมิให้นําราคาแปลงสภาพที่กําหนดตามข้อ 13(2) วรรคสองมาใช้บังคับกับกรณีที่มีเหตุตามวรรคหนึ่ง ทั้งนี้ ราคาแปลงสภาพที่กําหนดใหม่เนื่องจากเหตุตามวรรคหนึ่ง ต้องไม่ต่ํากว่าร้อยละห้าสิบของราคาหุ้นสามัญของธนาคารพาณิชย์ในช่วงที่มีเหตุดังกล่าวตามแนวทางที่สมาคมธนาคารไทยกําหนด" ข้อ 8 ให้ยกเลิกความใน (1) และ (2) ของข้อ 19 แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 และให้ใช้ความต่อไปนี้แทน "(1) จัดให้ตราสารที่จะเสนอขายเป็นชนิดระบุชื่อผู้ถือ และต้องมีข้อความในใบตราสารที่เสนอขายซึ่งระบุว่าธนาคารพาณิชย์หรือผู้ได้รับมอบหมายจากธนาคารพาณิชย์จะไม่รับจดทะเบียนการโอนตราสารไม่ว่าในทอดใด ๆ หากการโอนนั้นจะขัดกับข้อจํากัดการโอนที่ได้จดทะเบียนไว้ต่อสํานักงานเว้นแต่เป็นการเสนอขายตราสารต่อผู้ลงทุนตามข้อ 15(4) (2) จัดให้เอกสารประกอบการเสนอขาย ระบุรายละเอียดการด้อยสิทธิ เงื่อนไขการปลดหนี้ หรือเงื่อนไขเกี่ยวกับการแปลงสภาพไว้ให้ชัดเจน ทั้งนี้ ในกรณีที่เป็นการเสนอขายต่อผู้ลงทุนตามข้อ 15(1) (2) หรือ (3) ให้มีข้อความที่ระบุถึงข้อจํากัดการโอนตาม (1) ด้วย" ข้อ 9 ให้เพิ่มความต่อไปนี้เป็นข้อ 20/1 ในส่วนที่ 1 เงื่อนไขทั่วไป ของหมวด 3 เงื่อนไขที่ต้องปฏิบัติภายหลังได้รับอนุญาต แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557 "ข้อ 20/1 ในกรณีที่เป็นตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ให้นําเงื่อนไขที่ต้องปฏิบัติภายหลังได้รับอนุญาตตามประกาศคณะกรรมการกํากับตลาดทุนที่เกี่ยวกับหลักเกณฑ์ เงื่อนไข และวิธีการในการขออนุญาตให้เสนอขายหุ้นกู้แปลงสภาพที่ออกใหม่ มาใช้เป็นเงื่อนไขที่ธนาคารพาณิชย์ต้องปฏิบัติภายหลังได้รับอนุญาตตามประกาศนี้ เท่าที่ไม่ขัดหรือแย้งกับหลักเกณฑ์ตามหมวดนี้ โดยอนุโลม ทั้งนี้ ในการอนุโลมใช้ให้สํานักงานพิจารณาตามประเภทผู้ลงทุนของประกาศดังกล่าวที่สอดคล้องกับลักษณะของผู้ลงทุนตามข้อ 15" ข้อ 10 ให้เพิ่มความต่อไปนี้เป็นส่วนที่ 3 เงื่อนไขเพิ่มเติมสําหรับการเสนอขายต่อประชาชนเป็นการทั่วไป (public offering) ข้อ 29 ของหมวด 3 เงื่อนไขที่ต้องปฏิบัติภายหลังได้รับอนุญาต แห่งประกาศคณะกรรมการกํากับตลาดทุน ที่ ทจ. 16/2557 เรื่อง การเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์ ลงวันที่ 16 มิถุนายน พ.ศ. 2557"ส่วนที่ 3 เงื่อนไขเพิ่มเติมสําหรับการเสนอขายต่อประชาชนเป็นการทั่วไป (public offering)\_\_\_\_\_\_\_\_\_\_\_\_\_\_\_\_\_\_\_\_\_ ข้อ 29 ให้นําความในข้อ 22 ข้อ 23 ข้อ 24 ข้อ 26 ข้อ 27 และข้อ 28 มาใช้บังคับกับการเสนอขายตราสารด้อยสิทธิเพื่อนับเป็นเงินกองทุนต่อประชาชนเป็นการทั่วไปตามข้อ 15(4) ด้วย" ข้อ 11 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป ประกาศ ณ วันที่ 8 เมษายน พ.ศ. 2558----------------------------------- (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน